CELEX: 62018CN0142
Language: ro
Date: 2018-02-23 00:00:00
Title: Cauza C-142/18: Cerere de decizie preliminară formulată de Cour d’appel de Bruxelles (Belgia) la 23 februarie 2018 – Skype Communications Sàrl/Institut belge des services postaux et des télécommunications (IBPT)

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/39
            
         Cerere de decizie preliminară formulată de Cour d’appel de Bruxelles (Belgia) la 23 februarie 2018 – Skype Communications Sàrl/Institut belge des services postaux et des télécommunications (IBPT)
   (Cauza C-142/18)
   (2018/C 161/43)
   Limba de procedură: franceza
   
      Instanța de trimitere
   
   Cour d’appel de Bruxelles
   
      Părțile din procedura principală
   
   
      Reclamantă: Skype Communications Sàrl
   
      Pârât: Institut belge des services postaux et des télécommunications (IBPT)
   
      Întrebările preliminare
   
   
               1)
            
            
               Definiția serviciului de comunicații electronice, prevăzută la articolul 2 litera (c) din Directiva 2002/21/CE din 7 martie 2002 privind un cadru de reglementare comun pentru rețelele și serviciile de comunicații electronice (1), cu modificările ulterioare, trebuie interpretată în sensul că un serviciu de voice over IP [VoIP] oferit printr-o aplicație cu terminare în rețeaua telefonică publică, comutat către un număr fix sau mobil din planul național de numerotare (sub forma E.164) trebuie calificat drept serviciu de comunicații electronice, în pofida faptului că serviciul de acces la internet prin intermediul căruia un utilizator accesează serviciul de voice over IP reprezintă în sine un serviciu de comunicații electronice, dar atunci când furnizorul aplicației oferă acest serviciu contra cost și încheie acorduri cu furnizorii de servicii de telecomunicații autorizați în mod corespunzător să transmită și să termine apelurile către rețeaua telefonică publică comutată care permit terminarea apelurilor către un număr fix sau mobil din planul național de numerotare?
            
         
               2)
            
            
               În cazul unui răspuns afirmativ la prima întrebare, răspunsul rămâne neschimbat dacă se ține cont de faptul că funcționalitatea aplicației care permite apelul vocal reprezintă doar o funcționalitatea a acesteia, aplicația putând fi folosită fără aceasta?
            
         
               3)
            
            
               În caz de răspuns pozitiv la primele două întrebări, răspunsul la prima întrebare rămâne neschimbat dacă se ține cont de faptul că furnizorul de servicii prevede, în condițiile generale, că aceasta își declină responsabilitatea față de clientul final pentru transmiterea de semnale?
            
         
               4)
            
            
               În caz de răspuns pozitiv la primele trei întrebări, răspunsul la prima întrebare rămâne neschimbat dacă se ia în considerare faptul că serviciul prestat corespunde, de asemenea, definiției „serviciului societății informaționale”?
            
         
      (1)  Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (Directivă-cadru) (JO L 108, p. 33, Ediție specială, 13/vol. 35, p. 195).